joelniklaus/EU_Wikipedias huggingface dataset:
Fabbrika tal-Ħadid ta' Engelsberg

Il-Fabbrika tal-Ħadid ta' Engelsberg (bl-Iżvediż: Engelsbergs bruk; bl-Ingliż: Engelsberg Ironworks) hija fabbrika tal-ħadid li tinsab f'Ängelsberg, li huwa villaġġ fil-Muniċipalità ta' Fagersta f'Västmanland, l-Iżvezja. Inbniet fl-1681 minn Per Larsson Gyllenhöök (1645-1706) u ġiet żviluppata f'waħda mill-iżjed fabbriki tal-ħadid moderni fid-dinja fil-perjodu 1700-1800. Il-fabbrika tniżżlet bħala Sit ta' Wirt Dinji tal-UNESCO fl-1993.

Isem 

Il-Fabbrika tal-Ħadid ta' Engelsberg issemmiet għall-ħaddiem tal-minjieri Englika. Englika, li twieled fil-Ġermanja, beda jipproduċi l-ħadid f'Engelsberg fis-seklu 14.

Storja 
L-istorja tal-produzzjoni tal-ħadid fir-reġjun tmur lura għal mill-inqas is-seklu 13. Ir-raħħala lokali kienu jħaffru għall-minerali tal-ħadid u kienu jipproduċu l-ħadid permezz ta' fran primittivi.

Fl-aħħar tas-seklu 16 bdew jintużaw metodi ta' produzzjoni iktar moderni f'Engelsberg u l-volumi tal-produzzjoni żdiedu b'mod sostanzjali fid-deċennji ta' wara.

Deskrizzjoni 
Fost il-binjiet li ġew ippreservati hemm villa residenzjali, id-dar tal-ispettur u d-dar tat-tidwib b'forn tal-blast.

Sit ta' Wirt Dinji 

Il-Fabbrika tal-Ħadid ta' Engelsberg ġiet iddeżinjata bħala Sit ta' Wirt Dinji tal-UNESCO fl-1993. Il-produzzjoni ta' kwalitajiet superjuri ta' ħadid fl-Iżvezja għamluha minn ta' quddiem nett f'dan il-qasam fis-sekli 17 u 18. Dan is-sit huwa l-iżjed eżempju ppreservat tajjeb ta' fabbriki tal-ħadid tal-Iżvezja u huwa l-iktar wieħed komplut.

Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".

Referenzi 

Siti ta' Wirt Dinji
Żvezja
Industrija
Mercuryo

Mercuryo huwa fornitur ta' servizzi ta' ħlas. Il-kumpanija tiżviluppa kaxxa ta 'għodda li taħdem bil-kripto għal operazzjonijiet ta' ħlas bil-kripto-muniti.

Storja 
Il-kumpanija twaqqfet fl-2018 f'Tallinn, l-Estonja. Inizjalment, il-kumpanija ħarġet il-kartiera kripto mobbli b'aċċess għal ħlasijiet minn karti bankarji. Dalwaqt, il-kumpanija introduċiet widget tal-web fiat-on-ramp, li ħalliet lill-amministraturi tal-web jimmonetizzaw il-pjattaformi tagħhom billi jmexxu t-traffiku u jaqsmu parti mid-dħul bi skambju. Dalwaqt, il-funzjonalità tal-widget ġiet offruta lil pjattaformi kripto bħal Binance, Bitfinex, Trustwallet, eċċ.

F'Diċembru 2020, il-kumpanija ħabbret sħubija mal-klabb tal-futbol Brittaniku, Swansea AFC.

Fil-25 ta' Jannar 2021, il-kumpanija ħabbret l-espansjoni tagħha fis-suq tal-Istati Uniti.

F'Ġunju 2021, il-kumpanija ħabbret sensiela ta' finanzjament ta' serje A ta' $7.5 miljun miġbura minn Target Global.

Referenzi
Ann Goldstein

Ann Goldstein (twieldet fl-1949) hija editriċi Amerikana u traduttriċi mil-lingwa Taljana. Hija l-aktar magħrufa għat-traduzzjonijiet tagħha ta' Neapolitan Quartet ta' Elena Ferrante.

Ħajja bikrija 
Ann Goldstein kibret f'Maplewood. Hija attendiet il-Kulleġġ ta' Bennington, f'Vermont, fejn studjat il-Grieg Antik. Wara studjat il-Filoloġija Komparattiva fil-University College ta' Londra.

Karriera 
Fl-1973, wara l-gradwazzjoni tagħha, Goldstein bdiet taħdem bħala qarrejja tal-provi għar-rivista Esquire. Fl-1974, hi ngħaqdet mat-tim ta' The New Yorker, fejn bdiet taħdem mad-Dipartiment tal-Editjar, u fl-aħħar tas-snin tmenin ġiet inkarigata biex tmexxih hi.

Mill-1987, Goldstein editjat ir-reviżjonijiet letterarji ta' John Updike, li kienu ta' kontribut għal The New Yorker.

Tul il-ħidma tagħha f'The New Yorker, Goldstein, flimkien ma' xi kollegi, bdiet tattendi għal-lezzjonijiet tat-Taljan. F'perjodu ta' tliet snin, mill-1987, huma studjaw il-lingwa u qraw ix-xogħlijiet kollha ta' Dante. Fl-1992, Goldstein irċeviet Chekhov in Sondrio, ktieb ta' Aldo Buzzi, kittieb Taljan, u ppruvat tittraduċi esej minnu. Din saret l-ewwel traduzzjoni ppubblikata ta' Goldstein, li ħarġet fl-edizzjoni ta'  The New Yorker nhar l-14 ta' Settembru, 1992.

Fl-2004, Goldstein ġiet mistoqsija minn Europa Editions, pubblikatur ġdid, biex tissottometti traduzzjoni ta' xi partijiet minn I giorni dell'abbandono ta' Elena Ferrante. Il-kampjun tagħha ġie ġġudikat bħala l-aqwa wieħed mis-sottomissjonijiet, u ġiet offruta l-kuntratt biex tittraduċi l-ktieb sħiħ.

Fl-2015, ħarġet pubblikazzjoni ta' tliet volumi tax-xogħlijiet kompluti ta' Primo Levi, editjaha minn Goldstein. L-isforz biex jiġu akkwistati d-drittijiet tat-traduzzjoni ħa sitt snin, filwaqt li l-kumpilazzjoni u t-traduzzjoni ħadu sbatax-il sena, u ġew imfaħħra mill-kritiċi. Goldstein kienet tagħmel superviżjoni fuq disa' tradutturi, u ttraduċiet tliet kotba ta' Levi..

Barra li tittraduċi, bħalissa Goldstein hija l-kap tad-Dipartiment tal-Ikkuppjar għal The New Yorker.

Referenzi 

Nies ħajjin
Twieldu fl-1949
Tradutturi Amerikani
Mary Snell-Hornby

Mary Snell-Hornby (imwielda fit-2 ta’ April 1940), hija traduttriċi u akkademika Ingliża-Awstrijaka.

Karriera 
Snell-Hornby ingħatat borża ta' studju mill-Istat sabiex tistudja fl-Iskola Saint Felix f'Southwold, Suffolk, fejn ġabet iċ-Ċertifikat tal-Edukazzjoni Ġenerali tal-Borża tal-Istudju u tal-Livell Avvanzat fl-Ingliż, fil-Franċiż u fil-Ġermaniż (b'Distinzjoni) fl-1958. Kompliet tistudja l-Ingliż, il-Franċiż, il-Ġermaniż u l-Filosofija Morali fl-Università ta' Saint Andrews f'Fife, l-Iskozja, fejn ġabet il-grad tal-Maġisteru bl-Unuri tal-Ewwel Klassi fil-Lingwa Ġermaniża u fil-Letteratura fl-1962.

Il-Ministeru tal-Edukazzjoni Awstrijak taha borża ta’ studju għar-riċerka postgradwatorja biex tirriċerka d-dramm Awstrijak, u dan għamlitu fl-Università ta' Vjenna, fl-Awstrija. Fl-1966, kisbet il-Baċellerat fil-Filosofija mill-Università ta' Saint Andrews bit-teżi tagħha The dramatic satire of Karl Kraus and Johann Nestroy: a comparative study.

Fl-1981 bdiet tattendi l-Università ta' Zurich fl-Iżvizzera, fejn kisbet l-Abilitazzjoni venia legendi – l-ogħla grad li wieħed jista' jġib f'università Ġermaniża – għall-"Englische Linguistik und Sprachdidaktik", għat-teżi tagħha Verb-descriptivity in German and English: a contrastive study in semantic fields. Fl-1987, ingħatat id-Dottorat mill-Università ta' Zurich għat-teżi tagħha Translation Studies - An Integrated Approach.

Fl-1993 Mary Snell-Hornby inħatret bħala l-ewwel President tas-Soċjetà Ewropea għall-Istudji tat-Traduzzjoni (EST) li dak iż-żmien kienet għadha kemm tinħoloq.

Referenzi 
Twieldu fl-1940
Nies ħajjin
Anne Dacier

Anne Le Fèvre Dacier (1647 - 17 ta’ Awwissu 1720), magħrufa aħjar bħala Madame Dacier, kienet akkademika Franċiża, traduttriċi, kummentatriċi u editriċi tal-klassiċi, fosthom tal-Iliad u tal-Odyssey.

Edizzjonijiet u traduzzjonijiet klassiċi 
Wara li miet missierha fl-1672, Dacier marret toqgħod Pariġi u ħadet magħha parti mill-edizzjoni ta’ Callimachus li ppubblikat fl-1674. Hi kisbet iktar xogħol mingħand ħabib ta’ missierha, Pierre-Daniel Huet, li dak iż-żmien kien l-assistent tutur tad-Dauphin u kien ukoll responsabbli mis-serje Ad usum Delphini (magħrufa aktar bħala s-serje l-Klassiċi Delphin) tal-edizzjonijiet tal-klassiċi Latini. Hu inkarigaha bil-produzzjoni ta’ edizzjonijiet għas-serje ta’ Publius Annius Florus (1674), Dictys Cretensis (1680), Sextus Aurelius Victor (1681) u Eutropius (1683). 

Fl-1681, ħarġu l-verżjonijiet prożajki tagħha ta’ Anacreon u Saffo, u ftit snin wara hi ppubblikat verżjonijiet prożajki ta’ Amphitryon, Epidicus u Rudens ta’ Plautus (1683), Plutus u Clouds ta’ Aristofane (fl-1684, dawn kienu l-ewwel traduzzjonijiet ta’ Aristofane bil-Franċiż) u s-sitt kummiedji ta’ Terenzju (1688). Fl-1684, hi u żewġha rtiraw f’Castres, bl-għan li jiddedikaw ruħhom għall-istudji teoloġiċi. Fl-1685, il-koppja ġiet premjata b’pagament regolari mingħand Louis XIV ta’ Franza għall-konverżjoni tagħhom lejn il-Knisja Kattolika Rumana. Anne u André Dacier ikkollaboraw fuq żewġ traduzzjonijiet: Meditations ta’ Marku Awrelju (1691) u l-ewwel sitt Parallel Lives ta’ Plutarch (1694).

Fl-1699, ħarġet it-traduzzjoni prożajka tagħha tal-Iliad, li wasslitha sabiex tiġi stmata sew fil-qasam tal-letteratura Franċiża. Disa’ snin wara, din it-traduzzjoni ġiet segwita minn oħra simili tal-Odyssey, li Alexander Pope sab utli meta ġie biex jagħmel it-traduzzjoni tiegħu tal-istess xogħol. Min-naħa tagħha, fl-1724 Dacier ippubblikat xi kummenti fuq it-traduzzjoni ta’ Pope (1715-1720), li permezz tagħhom kisbet ukoll xi ftit fama fl-Ingilterra. 
Twieldu fl-1654
Mietu fl-1720
Tradutturi
Elaine Feinstein

Elaine Feinstein (imwielda Elaine Cooklin; 24 ta’ Ottubru 1930 - 23 ta’ Settembru 2019) kienet poetessa, rumanziera, kittieba ta’ novelli, drammaturga, bijografa u traduttriċi. Hija ngħaqdet mal-Kunsill tar-Royal Society of Literature fl-2007.

Karriera letterarja 
Feinstein iżżewġet u kellha tliet subien ma’ żewġha, Arnold Feinstein. Hekk kif qabdet tikteb mill-ġdid, “reġgħet ħadet il-ħajja”. Bdiet iżżomm id-djarji, tgawdi l-proċess tal-qari u tal-kitba tal-poeżija, u tikkomponi xi xogħlijiet biex jgħinuha tagħmel sens minn din l-esperjenza. Hi kkummentat li riedet “propożizzjonijiet sempliċi, linji li ħarġu jkantaw mill-poeżiji bi frażijiet perfetti donnhom linji tal-mużika.” Il-poeżija ta' Marina Tsvetayeva spiratha sabiex tittraduċi xi poeżiji minn tagħha. Dawn il-poeżiji ġew ippubblikati mill-Oxford University Press u Penguin Books fl-1971. Hi rċeviet tliet premijiet għat-traduzzjoni mill-Kunsill tal-Arti. 

Wara li fl-1980 saret membru tar-Royal Society of Literature, il-kitba saret ix-xogħol primarju tagħha. Fl-1990, irċeviet il-Cholmondeley Award għall-Poeżija u Dottorat Onorarju mill-Università ta’ Leicester. Kultant kienet iżżur ir-Russja biex tagħmel riċerka għall-kotba tagħha, filwaqt li żżur ukoll xi ħbieb, fosthom Yevgeny Yevtushenko. Ix-xogħlijiet tagħha jinkludu erbatax-il rumanz, ħafna radju drammi, drammi televiżivi u ħames bijografiji, fosthom A Captive Lion: The Life of Marina Tsvetaeva (1987) u Pushkin (1998). Ted Hughes: The Life of a Poet (2001) ġie nnominat għall-Marsh Biography Prize, premju li jingħata darbtejn f’sena. Il-bijografija li kitbet fuq Anna Akhmatova, Anna of all the Russias, ħarġet fl-2005 u ġiet tradotta fi tnax-il lingwa Ewropea, inkluż ir-Russu. 

Meta reċentament, f’intervista ma’ Alma Books, ġiet mistoqsija liema tliet kotba tagħżel li ssalva kieku darha kellha tieħu n-nar, Feinstein irrispondiet, “Kieku nieħu l-iPad.”

Mewt 
Elaine Feinstein mietet b’kanċer f’Londra fit-23 ta’ Settembru 2019 fl-età ta’ 88 sena. Warajha ħalliet tliet ulied u sitt neputijiet.

Referenzi
Tess Lewis

Tess Lewis hija traduttriċi u kittieba Amerikana. Hija l-aktar magħrufa għat-traduzzjoni tagħha tar-rumanz Incest, miktub mill-awtriċi Franċiża Christine Angot, li kien ġie nnominat għall-Premju tal-Aħjar Ktieb Tradott. Ittraduċiet ukoll xogħlijiet ta’ Peter Handke, Walter Benjamin u Philippe Jaccottet. Hija benefiċjarja ta’ għotji ta’ finanzjament mill-Fondazzjoni ta’ Guggenheim u mid-Dotazzjoni Nazzjonali għall-Arti.

Karriera 
Lewis hija esejista u traduttriċi. L-esejs tagħha, primarjament dwar il-letteratura Ewropea, ġew ippubblikati f’The New Criterion, The Hudson Review, World Literature Today, The American Scholar u Bookforum. Hija editriċi konsultattiva għal The Hudson Review, kif ukoll membru tal-bord għan-National Books Critics Circle. Mill-2014 sal-2015, Lewis kienet il-kuratriċi tal-Festival Neue Literature, festival letterarju Amerikan ibbażat fi New York. Dan il-festival jiffoka fuq il-letteratura bil-lingwa Ġermaniża li ġejja mill-Awstrija, mill-Ġermanja u mill-Isvizzera, tradotta għall-Ingliż, u jikkonsisti f’avvenimenti letterarji, qari ta’ kotba u panels ta’ diskussjonijiet.

Lewis tittraduċi primarjament mill-Franċiż u l-Ġermaniż għall-Ingliż u traduċiet xogħlijiet ta’ Hans Magnus Enzensberger, Alois Hotschnig, Melinda Nadj Abonji, Julya Rabinowich, Lukas Bärfuss, Philippe Jaccottet, Jean-Luc Benoziglio, Pascal Bruckner, Maja Haderlap, Peter Handke, Christine Angot, Walter Benjamin u Anselm Kiefer. Fl-2017, hija ppubblikat traduzzjoni bl-Ingliż tar-rumanz Incest, ta’ Christine Angot. It-traduzzjoni tagħha ġiet innominata għall-Premju tal-Aħjar Ktieb Tradott. F’artiklu fin-New Yorker, il-kritiku H.C. Wilentz faħħar it-traduzzjoni ta’ Lewis, u nnota l-isfidi mqajma mill- “antagoniżmu lejn is-sintassi konvenzjonali” ta’ Angot, li għamlu t-traduzzjoni ta’ Lewis “biċċa xogħol ta’ perspikwità”. F’Asymptote Journal, Tsipi Keller faħħret it-traduzzjoni ta' Lewis ukoll, u qalet li “tħossha bħallikieku Angot, bi spirtu tant Franċiż, qed tkellimna direttament bl-Ingliż.” Fl-2015, hija rċeviet għotja ta’ finanzjament mill-Fondazzjoni ta’ Guggenheim bħala sapport għat-traduzzjoni tagħha ta’ Notizen, tal-kittieb Żvizzeru Ludwig Hohl, ktieb li jikkonsisti minn noti ta' Hohl, minn daħliet fil-ġurnal u minn riflessjonijiet. Fl-2022, hija rċeviet għotja ta’ finanzjament mid-Dotazzjoni Nazzjonali għall-Arti biex tittraduċi In the Forest of the Metropoles ta’ Karl-Markus Gauß.

Kittieba Amerikani
Mona Baker

Mona Baker (imwielda fl-1953) hija professur tal-Istudji tat-Traduzzjoni u d-Direttur taċ-Ċentru għat-Traduzzjoni u Studji Interkulturali ġewwa l-Università ta’ Manchester fl-Ingilterra.

Karriera 
Baker studjat fl-Università Amerikana tal-Kajr, fejn kisbet B.A. fl-Ingliż u fil-Letteratura Komparattiva. Wara kompliet tistudja l-Lingwistika Applikata fl-Università ta’ Birmingham, fejn kisbet M.A. Fl-1995, Baker bdiet taħdem fl-Istitut tax-Xjenza u t-Teknoloġija tal-Università ta’ Manchester (UMIST), fejn laħqet professur fl-1997. Bħalissa, qed tokkupa r-rwol ta’ President tal-Istudji tat-Traduzzjoni. 

Baker hi l-fundatriċi ta’ St. Jerome Publishing fejn kienet id-direttur editorjali sal-2014 meta Routledge xtraw il-katalogu St. Jerome. Waqqfet ukoll il-ġurnal internazzjonali The Translator. 

Ilha membru onorarju tal-IAPTI (Assoċjazzjoni Internazzjonali tat-Tradutturi u Interpreti Professjonali) mill-2009. Fil-qafas ta’ din l-assoċjazzjoni, Baker għamlet diskors dwar “L-etika fil-Kurrikulu tat-Traduzzjoni/Interpretar”. Hi wkoll il-ko-Viċi-President tal-Assoċjazzjoni Internazzjonali tat-Traduzzjoni u l-Istudji Interkulturali. 

Bħala riċerkatriċi, l-interessi tagħha huma t-traduzzjoni u l-kunflitt, ir-rwol tal-etika fir-riċerka u t-taħriġ fil-qasam tal-Istudji tat-Traduzzjoni, l-applikazzjoni tat-teorija tan-narrativa għat-traduzzjoni u l-interpretar, komunitajiet attivisti fit-traduzzjoni u studji tat-traduzzjoni bbażati fuq korpus. Infatti, hi ppubblikat b’mod estensiv dwar dawn l-oqsma. Editjat ukoll xogħlijiet ta’ referenza.

Il-Kunflitt fil-Lvant Nofsani u Akkademiċi Iżraeljani 
Baker ġiet ikkritikata b’mod qawwi u kkreat kontroversja kbira meta fl-2002 talbet ir-riżenja ta’  żewġ akkademiċi Iżraeljani, Dr. Miriam Shlesinger mill-Università ta’ Bar-Ilan u Professur Gideon Toury mill-Università ta’ Tel Aviv fl-Iżrael, mill-bordijiet editorjali tal-ġurnali tagħha The Translator u Translation Studies Abstracts, minħabba l-affiljazzjoni tagħhom mal-istituzzjonijiet Iżraeljani. 

Baker iddikjarat li din l-interpretazzjoni tal-bojkott fil-konfront tal-istituzzjonijiet Iżraeljani kienet individwali u ma kinitx neċessarjament qed tippretendi li firmatarji oħra ta’ dan il-bojkott f’pożizzjonijiet simili se jieħdu l-istess azzjoni. Baker, ta’ oriġini Eġizzjani, qalet li stagħġbet bl-għagħa li nqalgħat fuq żewġ ġurnali “żgħar”. Kelliema għall-università ddikjarat li: “Din m’għandhiex x’taqsam mal-UMIST. Id-dokumentazzjoni tal-bojkott tiddikjara b’mod ċar li Mona Baker qed tiffirmaha bħala individwu.”

Sussegwentement, Baker ħabbret li The Translator mhux se jibqa jippublika iktar riċerka minn akkademiċi Iżraeljani u se jirrifjuta li jbiegħ kotba u ġurnali lil-libreriji Iżraeljani.

Referenzi
Emily Wilson

Emily Rose Caroline Wilson (imwielda fl-1971) hija klassiċista mill-Gran Brittanja u Professur tal-Istudji Klassiċi fl-Università ta’ Pennsylvania. Fl-2017 hija kienet l-ewwel mara li ppubblikat it-traduzzjoni tal-Odissea ta’ Omeru bl-Ingliż.

It-traduzzjoni tal-Odissea 
Aktarx, Wilson hija l-aktar magħrufa għat-traduzzjoni tal-Odissea (2017), li ġiet imfaħħra minn diversi kritiċi. Dan ix-xogħol wassalha sabiex tkun l-ewwel mara li tippubblika traduzzjoni bl-Ingliż ta’ din il-poeżija. Wara introduzzjoni twila, hija tipprovdi traduzzjoni tax-xogħol ta’ Omeru f’pentametru ġjambiku. L-Odissea ta’ Wilson daħal fil-lista tal-aqwa mitt ktieb ta’ The New York Times tal-2018 u fl-istess sena ġie nnominat għall-Premju Nazzjonali tat-Traduzzjoni fl-Amerka stess. Fl-2019 Wilson irċeviet għotja ta’ finanzjament mill-Fondazzjoni MacArthur għaliex permezz tax-xogħol tagħha ressqet udjenza ġdida lejn il-letteratura klassika. 

Fil-bidu tal-ktieb, Wilson b’“lingwaġġ sempliċi u kontemporanju” kitbet: “kellimni dwar raġel ikkumplikat”. Hi argumentat li l-istil tipiku “erojku” iħeġġeġ b’mod impliċitu sistema ta’ valuri mibnija fuq il-ġerarkija u d-dominanza tal-irġiel bħal kif inhi mpenġija mis-soċjetà u għalhekk jiskoraġġixxi l-qarrej milli jkollu rabta profonda mat-test. Ta’ min jinnota l-għażla ta’ Wilson biex tirreferi għall-karattri li huma fi skjavitù bħala “skjavi” minflok “sefturi” jew “qaddejja”. Hija  tgħid: “nistgħaġeb meta nħares lejn traduzzjonijiet oħra u nara l-isforz li jagħmlu sabiex jaħbu l-kunċett tal-iskjavitù”.
David Attard

David Joseph Attard (29 ta’ Marzu 1953) hu avukat Malti, imħallef, membru ta’ Middle Temple fl-Ingilterra, u professur akkadmediku. Kien pro-kanċillier tal-Università ta’ Malta fl-2006 u kanċillier sa mill-2011.

Attard twieled Tas-Sliema, Malta, iggradwa mill-Università ta’ Malta b’diploma ta’ nutar u LLD, u D.Phil mill-Università ta’ Oxford.

Esperjenza professjonali 
Għallem id-Dritt tal-Baħar, kien professur assoċjat tal-Liġi fl-Università ta’ Malta u sar professur tad-Dritt Internazzjonali Pubbliku fl-Università ta’ Malta fl-1988. Kien Direttur tal-Istitut tad-Dritt Marittimu tal-Organizzazzjoni Marittima Internazzjonali (IMO), professur tad-Dritt Internazzjonali fl-Università ta’ Ruma Tor Vergata fl-1994, senior visiting lecturer fil-College of Foreign Affairs, Bejġing, research fellow fl-Università ta’ Oxford fl-1998, u scholar f’Yale Law School u visiting professor fl-Università ta’ Pariġi 1 Pantheon-Sorbonne.

Rikonoxximenti 

 Chevalier dans l’Ordre National de la Legion D’Honneur mill-President tar-Repubblika Franċiża

 Ordni Nazzjonali tal-Meritu mill-President ta’ Malta

 Orden de Isabel la Católica mir-Re ta’ Spanja

 Order tal-Mertu tar-Repubblika Taljana mill-President tar-Repubblika Taljana

Pubblikazzjonijiet 

 The Exclusive Economic Zone in International Law, Clarendon Press, rebaħ il-Paul Guggenheim award

 David Joseph Attard; Malgosia Fitzmaurice; Norman A Martínez Gutiérrez; IMO International Maritime Law Institute,  , Notes:"25th anniversary IMLI; supported by the Nippon Foundation

 David Joseph Attard; David M Ong; Malgosia Fitzmaurice; Alexandros XM Ntovas; Dino Kritsiotis, Oxford, United Kingdom: Oxford University Press, 

 David Joseph Attard; Malgosia Fitzmaurice, Publisher: Oxford Oxford University. Press 2014 Series: IMLI manual on international maritime law / Ed. David Joseph Attard, vol-1.

Referenzi 
Nies ħajjin
Avukati Maltin
Imħallfin Maltin
Twieldu fl-1953
Margarita Xhepa

Margarita Xhepa (2 t'April 1932) hija attriċi Albaniża, magħrufa bħala waħda mill-iktar nisa importanti fil-qasam taċ-ċinema u teatru Albaniż. Tieħu parti f'films riċenti bħal per eżempju Firdus in Bolero ne vilen e pleqve, li huwa maħdum fuq rumanz tal-istess titlu ta' Fatos Kongoli.

Early life 

Xhepa hija ta' oriġini Arumen. Twieldet f'Lushnjë, l-Albanija, bħala Margarita Prifti minn Zoi u Marijë Prifti. Ommha mietet meta Margarita kellha disa' snin. Minn ċkunitha żvillupat imħabba lejn il-poeżija Albaniża, u għalliema tagħha ħeġġitha biex tibda klassijiet tar-reċtar. Gëzim Libohova, dak iż-żmien għalliem magħruf tar-reċtar fl-istitut kulturali ta' Lushnjë, kien qed idur l-iskejjel biex isib lil xi ħadd kapaċi jirreċta fl-irwol ta' tifla Russa għal dramm fit-teatru. Malli ra lil Xhepa, għażel lilha peress li kellha xagħarha bjond u għajnejha ċelesti. Id-dramm tant kien suċċess li ntwera ukoll f'Fier u Berat.

Wara li lestiet mill-iskola primarja, applikat għall-iskola magħrufa Liceu Artistik (Skola tal-Arti) f'Tirana, fid-dipartimenti tad-drama.

Karriera 
Bdiet il-karriera tagħha f'Tirana fit-Teatru Nazzjonali (Teatri Kombëtar). Hemmhekk, ħadet sehem f'drammi miktubin minn Anton Chekov, Friedrich Schiller, u Nikolai Gogol, fost oħrajn. Ippreżentat l-ewwel Festivali i Këngës fl-1962.

Hija msemmija ukoll bħala Artist tal-Poplu Albaniż.

Suċċess Internazzjonali 

L-attriċi kisbet il-premju Attur tal-Ewropa fid-19-il edizzjoni tal-Festival Internazzjonali tat-Teatru. Il-premju ewlieni tal-aħjar reċtar ingħata lil waħda mill-iktar attriċi importanti fit-teatru Balkani, għar-rwol ta' 'Nanna' fid-dramm Who Brought Doruntina, taħt id-direzzjoni ta' Laert Vasili.

Filmografija

 Kronikë provinciale – (2009)
 Ne dhe Lenini – (2008)
 I dashur armik – (2004)
 Mirupafshim – (1997)
 E diela e fundit – (1993)
 Një djalë edhe një vajzë – (1990)
 Vitet e pritjes – (1990)
 Kush e solli Doruntinën (1989)
 Pranvera s'erdhi vetëm – (1988)
 Misioni përtej detit – (1988)
 Rrethi i kujtesës – (1987)
 Fillim i vështirë – (1986)
 Gabimi – (1986)
 Gurët e shtëpisë sime – (1985)
 Militanti – (1984)
 Apasionata – (1983)
 Dora e ngrohtë – (1983)
 Shokët – (1982)
 Dita e parë e emrimit – (1981)
 Me hapin e shokëve – (1979) (TV)
 Dollia e dasmës sime – (1978)
 Gjeneral gramafoni – (1978)
 Koncert në vitin 1936 (1978)
 Dimri i fundit – (1976)
 Pylli i lirisë – (1976)
 Tokë e përgjakur – (1976)
 Vitet e para – (1965)

Referenzi 

Twieldu fl-1932
Atturi Albaniżi
Nies ħajjin
Adrian Croitoru

Adrian Croitoru (24 ta' Frar 1971) huwa judoka Rumen. Ħa sehem fi tliet Logħob Olimpiku.

Rebħiet

Referenzi 

Twieldu fl-1971
Sunčana Škrinjarić

Sunčana Škrinjarić (11 ta' Diċembru 1931 – 21 t'April 2004) kienet kittieba, poeta u ġurnalista Kroata. Saret magħrufa mill-kotba li kitbet għat-tfal, bħal "Kaktus bajke", "Pisac i vrijeme", "Slikar u šumi", "Pisac i princeza", "Ulica predaka" u "Kazališna kavana".

Skrinjarić rebħet il-Premju Letterarju Grigor Vitez fl-1970, fl-1978 u fl-1983, u l-premju "Ivana Brlić Mazuranic" fl-1981. Ġiet nominata għall-Premju Hans Christian Andersen fl-1999. Xogħolha ġie adattat f'żewġ films animati: The Elm-Chanted Forest (1986) u The Magician's Hat (1990), taħt id-direzzjoni ta' Milan Blažeković.

Referenzi

Twieldu fl-1931
Mietu fl-2004
Escape from Red Rock

Escape from Red Rock huwa film tal-1975 Amerikan tal-Punent , miktub u dirett minn Edward Bernds . Il-film jaħdmu fih l-atturi Brian Donlevy, Eilene Janssen, Gary Murray, Jay C. Flippen, William Edward Phipps u Myron Healey. Il-film ħareġ f'Diċembru 1957, minn 20th Century Fox .

Kast 

 Brian Donlevy bħala Bronc Grierson
 Eilene Janssen bħala Janie Acker
 Gary Murray bħala Cal Bowman
 Jay C. Flippen bħala Sheriff John Costaine
 William Edward Phipps bħala Arky Shanks
 Myron Healey bħala Joe Skinner
 Nesdon Booth bħala Pete Archer
 Dan White bħala Al Farris
 Al Baffert bħala Gwardja
 Court Shepard bħala Rube Boyce
 Tina Menard bħala Maria Chavez
 Natividad Vacío bħala Don Miguel Chavez
 Zon Murray bħala Krug
 Rick Vallin bħala Judd Bowman
 Ed Hinton bħala Tarrant
 Frosty Royce bħala sewwieq ta’ Stage
 Frank Richards bħala Price
 Linda Dangcil bħala Elena Chavez
 Eumenio Blanco bħala Is-Sindku
 Elena Da Vinci bħala Antonia Chavez
 Hank Patterson bħala Sheriff Grover
 Eileen Stevens bħala Mrs. Donnelly
 Frank Marlowe bħala Manager
 Joe Becker bħala Skrivan
 Dick Crockett bħala l-henchman ta' Krug

Produzzjoni 
Il-produzzjoni bdiet fid-29 ta' Lulju 1957.

Referenzi

Links esterni 

 Escape from Red Rock at IMDb
 Escape from Red Rock at BFI

Ċinema
Użu u abitazzjoni

L-użu u l-abitazzjoni huma rregolati bl-artikoli 389 sa 399 tal-Kodiċi Ċivili ta’ Malta.

Kif jinkisbu u jintilfu l-jeddijiet ta’ użu u ta’ abitazzjoni
Il-jeddijiet ta’ użu u ta’ abitazzjoni jinkisbu u jintilfu l-istess bħall-jedd ta’ użufrutt.

Karatteristiċi formali tal-jeddijiet tal-użu u abitazzjoni
Il-għoti tal-jeddijiet ta’ użu u ta’ abitazzjoni għandu jsir b’att pubbliku, u  ma  jistgħux  jiġu mogħtija mis-sid ħlief b’att pubbliku, u dawn il-jeddijiet ma jibdewx iseħħu kontra t-terzi qabel ma l-att jiġi iskritt fir-Reġistru Pubbliku, fuq talba ta’ waħda jew oħra mill-partijiet interessati, jew tan-nutar li jkun irċieva l-att. 
Jekk il-limiti tal-jedd ta’ użu jew ta’ abitazzjoni ma jiġux stabbiliti fl-att li joħloq dan il-jedd, jitħarsu r-regoli li jinsabu fil-Kodiċi u li se jissemmew aktar ’l isfel.

Tifsir ta’ “jedd ta’ użu”
L-“użu” huwa l-jedd reali li wieħed jinqeda bil-ħaġa ta’ ħaddieħor, jew li jieħu l-frottijiet tagħha, iżda biss sakemm hu meħtieġ għall-bżonnijiet tiegħu nnifsu u tal-familja tiegħu. 
Il-jedd  ta’  użu  ta’  dar  huwa  l-istess  bħall-jedd  ta’abitazzjoni.
Il-jedd ta’ użu ta’ ħwejjeġ li jiġu kkunsmati bl-użu jitqies bħala użufrutt.

Tifsir ta’ “jedd ta’ abitazzjoni”
L-abitazzjoni huwa l-jedd reali li wieħed joqgħod flimkien mal-familja tiegħu u skont il-kondizzjonijiet tiegħu, f’dar li tkun ta’ ħaddieħor.

Tifsir ta’ “familja”
Fil-kelma “familja” fil-kuntest tal-jedd ta’ użu u/jew abitazzjoni jidħlu wkoll l-ulied imwielda wara l-bidu tal-jedd ta’ użu jew ta’ abitazzjoni, għad li l-persuna li lilha jkun ġie mogħti dak il-jedd ma kinitx miżżewġa fiż-żmien li jkun beda dak il-jedd, kif ukoll l-ulied naturali li jkunu ġew magħrufa, l-ulied adottivi, u s-sefturi.

Inventarju u garanzija 
Dak  li  lilu  jiġi  mogħti  l-jedd  ta’  użu  jew  ta’abitazzioni għandu jagħmel inventarju u jagħti garanzija bħal fil-każ ta’ użufrutt, għad li l-qorti  tista’,  skont  iċ-ċirkostanzi,  tagħti  l-ħelsien  mill-obbligu tal-garanzija.

Aġir bħal missier tajjeb ta’ familja
Dak li għandu l-jedd ta’ użu jew ta’ abitazzjoni obbligat li jgawdih bħal missier tajjeb ta’ familja.
Jekk dak li għandu l-jedd ta’ użu ta’ fond, jikkonsma l-frottijiet kollha tiegħu, jew, jekk għandu l-jedd ta’ abitazzjoni, jokkupa d-dar kollha, huwa għandu jħallas iċ-ċnus u l-piżijiet l-oħra ta’ kull sena fuq il-fond, l-ispejjeż biex tinħadem l-art, u għandu jagħmel it-tiswijiet ordinarji bħall-użufruttwarju. Iżda, jekk jieħu biċċa biss mill-frottijiet, jew jokkupa biċċa biss mid-dar, għall-ħlas imsemmi joħrog sehem skont ma jkun igawdi. 
Jekk il-frottijiet li soltu jagħti l-fond ma jkunux aktar minn kemm jiħtieg dak li jkollu l-użu tiegħu, dan għandu l-jedd jitlob li l-fond jiġi mogħti f’idejh. Iżda, jekk hu ma jkollux bżonn ħlief ta’ biċċa mill-frottijiet, m’għandux jedd jitlob ħlief dak is-sehem ta’ frottijiet in natura; u, f’dak il-każ, l-amministrazzjoni tal-fond tibqa’ f’idejn is-sid, u ma jkunx hemm lok għall-obbligu tal-garanzija u tal-inventarju.
Il-jeddijiet ta’ użu u ta’ abitazzjoni ma jistgħux jiġu ċedutijew jingħataw b’kiri, u m’humiex suġġetti għad-djun ta’ dak li jkollu dawk il-jeddijiet.
Antikresi

L-antikresi hija kuntratt li bih il-kreditur jakkwista l-jedd li jdaħħal il-frottijiet tal-immobbli tad-debitur tiegħu, bl-obbligu li kull sena jaqta' dawn il-frottijiet mill-imgħaxijiet, jekk ikollu jeħodhom, u mbagħad mill-kapital tal-kreditu tiegħu.

Fil-Liġi Maltija
Il-kuntratt tal-antikresi hu rregolat mill-Artikoli 1987 sa 1993 tal-Kodiċi Ċivili ta' Malta.

Karatteristiċi formali tal-antikresi
L-antikresi ma tistax issir ħlief bil-miktub. Antikresi li saret b'att pubbliku qabel it-28 ta' Frar, 1961, għal żmien ta' iktar minn tletin sena, titqies li hi bejgħ, kemm-il darba l-imsemmi att pubbliku jiġi insinwat fir-Reġistru Pubbliku bħala trasferiment b'titolu ta' bejgħ. Din l-insinwa tista' ssir f'kull żmien mill-kreditur jew minn kull min jikseb il-jedd mingħand il-kreditur.

Responsabbiltà tal-kreditur 
Il-kreditur hu obbligat, meta ma jkunx hemm ftehim xort'oħra, iħallas iċ-ċnus u piżijiet oħra li għalihom ikun suġġett l-immobbli li jkun għandu b'antikresi. Hu għandu wkoll jaħseb biex iżomm l-immobbli fi stat tajjeb u biex jagħmel fih it-tiswijiet meħtieġa. Dawn l-ispejjeż kollha jitnaqqsu qabelxejn mill-frottijiet.

Il-qagħda tad-debitur 
Id-debitur ma jistax, qabel ma jħallas id-dejn għalkollox, jerġa' jidħol fit-tgawdija tal-immobbli li jkun ta b'antikresi. Iżda, il-kreditur li jkun irid jeħles mill-obbligi tal-ħlasijiet imsemmijin, jista' dejjem iġiegħel lid-debitur jieħu lura t-tgawdija tal-immobbli, kemm-il darba ma jkunx irrinunzja għal dan il-jedd.

Il-proprjetà tal-immobbli ma tgħaddix għand il-kreditur
Il-kreditur ma jsirx sid l-immobbli bin-nuqqas biss tal-ħlas fiż-żmien miftiehem; u kull patt kuntrarju huwa null. Fin-nuqqas ta' ħlas, il-kreditur jista' jaġixxi għall-bejgħ tal-fond fl-irkant bil-qorti, skont id-dispożizzjonijiet tal-Kodiċi ta'Organizzazzjoni u Proċedura Ċivili.

Tpaċija tal-frottijiet bl-imgħaxijiet 
Il-partijiet jistgħu jiftiehmu li l-frottijiet jitpaċew bl-imgħaxijiet, f'kollox jew f'parti, ukoll jekk b'hekk jinqabżu l-imgħaxijiet miftiehma, basta li b'daqshekk l-imgħaxijiet ma jiġux jaqbżu t-tmienja fil-mija (8 %) fis-sena.

Applikabbiltà ta' dispożizzjonijiet dwar ir-rahan 
L-antikresi tista' tingħata minn terza persuna għad-debitur.

Jeddijiet tat-terzi fuq l-immobbli mogħti b'antikresi 
Xejn minn dan kollu ma hu ta' ħsara għall-jeddijiet li t-terzi jistgħu jkollhom fuq l-immobbli mogħti b'antikresi. Jekk il-kreditur li jkun iżomm l-immobbli b'antikresi, ikollu, apparti mill-antikresi, jedd ta' privileġġ jew ta' ipoteka li jkun iseħħ skont il-liġi fuq dak l-immobbli, hu jista' jeżerċita dan il-jedd ta' privileġġ jew ta' ipoteka fil-grad li jkun imissu u bħal kull kreditur ieħor.

Ġustizzja
Lwiġi XVI ta' Franza

Lwiġi capeto magħruf aħjar bħala Lwiġi XVI(1755-1793)
Twieled fl-1755, iben Lwigi Dauphin ta’ Franza u María ta’ Sassonja
Ma kienx il-werriet apparenti peress li kellu ħu Lwigi anzjan li miet ta’ 11-il sena fl-1762; b’hekk Lwigi Capet sar eredi apparenti trabba flimkien ma’ ħutu Charles u Lwigi.
Fis-snin 60, il-ġenituri u n-nanna tiegħu mietu minbarra t-traġedja tal-gwerra fl-età ta’ 7 snin; Luis kien għoli ħafna, ta’ ġilda bajda, xi ftit imnaddaf u jitmeżmżu.
Tieġ:
Iżżewweġ lill-Arċidukessa María Antonia fl-1770,Iż-żwieġ serva biex tkompli l-alleanza bejn l-Awstrija u Franza ffurmata fil-Gwerra tas-7 Snin.
Minħabba l-vulnerabbiltà tal-koppja żagħżugħa, il-konsumazzjoni ġiet ittardjata, li saret biss 8 snin wara.
 

Il-koppja kienet żgħira u mingħajr esperjenza għax tieħu ħafna żmien biex ikollha t-tfal, minkejja li kellhom 4 itfal:
Maria Teresa (1778-1856) isaltan konsorti ta’ Franza biż-żwieġ tagħha ma’ Luwigi XIX.
Luwigi José (1781-1789) temporanjament Dauphin 
Lwiġi XVII (1785-1795) Dauphin ta' Franza, aktar tard b'akklamazzjoni re, sofra fil-klaċċ tar-rivoluzzjonarji Miet maqbud fl-iskart tiegħu stess.
Sofia (1786-1787) għexet 11-il xahar bħala tarbija marida.
renju:

Fl-1774 Lwiġi XV ta’ Franza miet bil-ġidri,Għalhekk Luwigi Capeto ħa f’idejh bħala Luwigi XVI Re ta’ Franza u Navarra, il-konsulenti tiegħu ħeġġu biex jipparteċipa fil-Gwerra tal-Indipendenza Amerikana biex Franza tkun kburija.

Minkejja r-rebħa fil-kunflitt tal-indipendenza Amerikana, Franza ħallset ħafna biex tiffinanzja kunflitt bħal dan, dan aċċellerat il-kriżijiet tal-1780s.

Stati Ġenerali tal-1789 
 

Franza kellha l-mudell ta’ tliet stati, l-ewwel tnejn kienu l-kleru u n-nobbli li kellhom ħafna privileġġi u ma jħallsu l-ebda taxxa filwaqt li t-tielet proprjetà ħallset għal-lussu tagħhom.
Bil-kriżi finanzjarja, ir-re għaqqad it-tliet stati, iżda dan ma tantx jinbidel għax il-kleru u n-nobbli kienu magħqudin u rnexxielhom iżommu l-ordni tagħhom,Peress li l-maġġoranza tat-Tielet Stat riedet vot għall-kap, dan ġie miċħud, u laħaq il-qofol tiegħu fl-atti tar-Rivoluzzjoni Franċiża.
Fil-qosor, jieħdu l-Bastille, jittrasformaw il-pajjiż f'monarkija parlamentari, joqtlu nobbli, ir-re jipprova jaħrab fl-aħħar tal-1792 u jiġi arrestat u eżegwit.

Monarki Franċiżi
Twieldu fl-1755
Mietu fl-1793
Marie Antoinette

Marie Antoinette (1755-1793) kienet Arċidukessa tal-Awstrija u Reġina ta’ Franza.

Kienet bint Marija Tereża I tal-Awstrija u Franġisku I tal-Imperu Ruman Qaddis.

L-ewwel snin 
Imwielda fi Vjenna, trabba ma’ oħtha Maria Carolina bħala arċidukessa, kienet tħobb il-moda u kienet żeffiena tajba iżda ma kinitx tajba fl-istudji.

Bħala prinċipessa tal-Imperu Ruman Qaddis Ġermaniku, tgħallmet it-tliet lingwi ewlenin: il-Franċiż, il-Ġermaniż u t-Taljan.
It-tfulija tiegħu kienet ikkaratterizzata wkoll minn telfa fil-Gwerra tas-Seba’ Snin u magħha l-alleanza bejn Franza u l-Awstrija.

Żwieġ 
Maria Teresa tal-Awstrija wara l-gwerra ta’ 7 snin riedet tersaq eqreb lejn il-bourbon u għalhekk kienu jsiru diversi żwiġijiet fosthom dak ta’ Marie Antoinette ma’ Luwigi capet

Fid-19 ta’ April 1770, jiġifieri tnax-il sena wara l-ftehim bejn il-partijiet, iż-żwieġ sar f’Viana (l-Awstrija) minn prosekutur li jirrappreżenta lid-Dawfin ta’ Franza, Luwigi capet, 15-il sena, futur Luigi XVI  Ma’ Maria Antoinette.
Għall-ħabta tal-10 ta’ filgħodu tas-16 ta’ Mejju, 1770, Marie Antoinette waslet il-Palazz ta’ Versailles biex tiżżewweġ uffiċjalment u tgħix ma’ żewġha li kien għadu ma ltaqax miegħu.
Fl-istess jum, 16 ta’ Mejju 1770, fis-1 pm, liebsa libsa twila tad-deheb u b’djamant tal-Ispirtu s-Santu, iltaqgħet għall-ewwel darba ma’ żewġha, id-dauphin Luwigi capet, fil-“Cabinet du Roi”. ” 
Bil-lejl il-koppja marru fis-sodda taż-żwieġ, dawk preżenti hemm skont it-tradizzjoni jarawhom, u ma ġara xejn Luwigi kien jitmeżmżu ħafna, ma kien jiġri xejn matul l-iljieli ta’ wara għal 7 snin.
Li kien meqjus bħala diżastru kulħadd ta tort lil María iżda l-veru ħati kien Luwigi li kien jitmeżmżu ħafna.

Twieldu fl-1755
Mietu fl-1793
Monarkija Franċiża
Nies Awstrijaċi
Poeżija Għarbija

Il-poeżija Għarbija (Għarbi: الشعر العربي ash-shi‘ru al-‘Arabīyyu) hija l-aktar forma bikrija tal-letteratura Għarbija. L-għarfien preżenti tal-poeżija bl-Għarbi jmur mis-seklu 6, iżda huwa maħsub li l-poeżija orali hija qabel dan.

Temi poetiċi 
Madih, eloġju jew paneġiriku
Hija, poeżija lampoon jew insult
Rithā', eleġija
Wasf, poeżija deskrittiva
Ghazal, poeżija ta' mħabba, xi drabi tesprimi mħabba lejn l-irġiel
Khamriyyah, poeżija tal-inbid
Tardiyyah, poeżija tal-kaċċa
Khawal, poeżija omiletika
Fakhr, jiftaħar
Hamasah, poeżija tal-gwerra

Letteratura Għarbija
Poeżija skont il-lingwa
Mormoniżmu

Il-Mormoniżmu huwa t-tradizzjoni reliġjuża u t-teoloġija tal-moviment tal-Qaddisin tal-Aħħar Jum tal-Kristjaneżmu Restawrazzjonist mibdi minn Joseph Smith fil-Punent ta’ New York fl-1820s u l-1830s. Bħala tikketta, il-Mormoniżmu ġie applikat għal diversi aspetti tal-moviment tal-Qaddisin tal-Aħħar Jum, għalkemm reċentement kien hemm spinta mill-Knisja ta 'Ġesù Kristu tal-Qaddisin tal-Aħħar Jiem biex jitbiegħdu minn din it-tikketta. Storiku, Sydney E. Ahlstrom, kiteb fl-1982, “Wieħed lanqas ma jista’ jkun ċert, jekk [il-Mormoniżmu] huwiex setta, kult misterjuż, reliġjon ġdida, knisja, poplu, nazzjon, jew sottokultura Amerikana; tabilħaqq , f’ħinijiet u postijiet differenti huwa dawn kollha”. Madankollu, studjużi u teologi fi ħdan il-moviment tal-Qaddisin tal-Aħħar Jum, inkluż Smith, spiss użaw il-"Mormoniżmu" biex jiddeskrivu t-tagħlim u d-duttrini uniċi tal-moviment.

Karatteristika prominenti tat-teoloġija Mormon hija l-Ktieb ta' Mormon, li jiddeskrivi lilu nnifsu bħala kronika tal-popli indiġeni tal-bidu tal-Ameriki u t-trattamenti tagħhom ma’ Alla. It-teoloġija Mormon tinkludi twemmin Kristjan ewlieni b’modifiki li joħorġu minn rivelazzjonijiet lil Smith u mexxejja reliġjużi oħra. Dan jinkludi l-użu u t-twemmin fil-Bibbja, u testi reliġjużi oħra inklużi d-Duttrina u l-Patti u l-Perla tal-Kbir Prezz. Il-mormoniżmu jinkludi duttrini sinifikanti ta’ żwieġ etern, progressjoni eterna, magħmudija għall-mejtin, poligamija jew żwieġ plural, purità sesswali, saħħa (speċifikata fil-Kelma tal-Għerf), sawm u osservanza tas-Sibt.

It-teoloġija nnifisha mhix uniformi; kmieni kemm fl-1831, u l-aktar sinifikanti wara l-mewt ta' Smith, diversi gruppi nfirdu mill-Knisja ta' Kristu li Smith stabbilixxa. Minbarra differenzi fit-tmexxija, dawn il-gruppi jvarjaw l-aktar b'mod sinifikanti fil-pożizzjonijiet tagħhom dwar il-poligamija, li l-Knisja QAJ bbażata f'Utah ipprojbit fl-1890, u Trinitaraniżmu, li l-Knisja QAJ ma taffermax. Il-fergħa tat-teoloġija li tfittex li żżomm il-prattika tal-poligamija hija magħrufa bħala l-fundamentaliżmu Mormon u tinkludi diversi knejjes differenti. Gruppi oħra jaffermaw it-Trinitarjaniżmu, bħall-Komunità ta’ Kristu (li qabel kienet il-Knisja Riorganizzata ta’ Ġesù Kristu tal-Qaddisin tal-Aħħar Jiem), u jiddeskrivu d-duttrina tagħhom bħala restawratur Kristjan Trinitarju.

Mormoniżmu Kulturali huwa terminu maħluqa minn Mormons kulturali li jidentifikaw mal-kultura, speċjalment preżenti f'Utah u Idaho, iżda mhux bilfors jidentifikaw mat-teoloġija.

Mormoniżmu
Kristjaneżmu
Infern

Fil-kuntest tar-reliġjon u l-folklor, l-infern huwa post fil-ħajja ta’ wara li fih l-erwieħ ta’ persuni ħżiena jiġu kkastigati (l-aktar komuni fil-forma ta’ tortura) għal dejjem għal dnubiethom wara l-mewt. L-infern huwa wkoll komunement deskritt bħala fejn jgħixu d-dimonji u Satana nnifsu. Kull kultura u reliġjon għandha kunċett differenti tal-infern.

Reliġjon
Folklor
Terminoloġija reliġjuża
Ġwanni V tal-Portugall

Ġwanni V twieled Lisbona fit-22 ta’ Ottubru, 1689.
Billi kien iben ir-Re Pietru II tal-Portugall,U t-tieni mara ta 'din María Sofia minn neuburg.

Huwa ħa l-kuruna fid-9 ta’ Diċembru, 1706,Li hija l-ħamsa u għoxrin re tal-Portugall, u r-raba 'tad-dinastija ta' Bragança
Ir-renju tiegħu beda bil-paċi, ħa l-Portugall mill-gwerra tas-suċċessjoni Spanjol, jiżżewweġ lill-Arċidukessa María Ana tal-Awstrija.
Fost uliedhom hemm:
Barbara tal-Portugall Reġina Konsorti ta' Spanja.
Ġużeppi I, Re tal-Portugall mill-1750 sal-1777
Pietru III tal-Portugall re bi żwieġ.
Kellu wkoll diversi ulied bastardi iżda waħda mill-mistress tiegħu tispikka bħala Madre Paula Odivelas għax kienet soru.
Ir-renju tiegħu ta’ kważi 50 sena huwa mmarkat minn spedizzjonijiet lejn l-intern tal-Brażil,U l-iskoperta tad-deheb f'Minas Gerais
Miet fil-31 ta’ Lulju, 1750, warajh ibnu Ġużeppi I.

Monarki Portugiżi
Twieldu fl-1689
Mietu fl-1750
Luwigi I ta’ Spanja

Luigi twieled f'Madrid fil-25 ta' Awwissu 1707, iben Filippu  V ta' Spanja, u l-ewwel mara tiegħu, María Luiza Gabriela ta' Savoy.

Wara t-twelid tiegħu huwa rċieva t-titlu ta 'Prinċep ta' Asturias, titolu nominali għall-werriet tal-kuruna Spanjola.
Fl-1714 mietet ommu, u fl-1715 missieru żżewweġ lil Isabel de Farnesio, keċċa lil uliedu u ssakkarhom fil-kmamar tagħhom.
Iżda Luwigi ħarab u mar fil-burelli tal-kapitali fejn ġie deskritt bħala:

bidu tal-ħajja

Luigi twieled fi no Palazz tal-Irtir it-Tajjeb, Madrid. Ismu sħiħ kien Luwigi Filipe Ferdinand .  José Ad unur missier Luwigi u r-rejietLuwigi IX minn Franza e Ferdinand III minn Kastilja. Kien l-ewwel imwieled tas-sultan Filippu V ta’ Spanja U l-ewwel mara tiegħek Maria Luíza Gabriela ta' Savoy,Mela li tkun bourbon.

Kien l-ewwel membru ta Dar ta' Bourbon Imwieled fi Spanja, Il-poplu kien iħobb lill-prinċep tat-tarbija u kellu tamiet kbar għalih.It-twelid tiegħu għen biex itejjeb l-immaġni tal-ġenituri tiegħu, li bid-dmugħ ippreżentawh jgħidu:"Dan huwa Luisinho, pajjiżek!"  Em 7 de abril de 1709, enquanto ainda tinha apenas dois anos de idade, seu pai convocou as cortes para juramentassem Luís como Príncipe das Astúrias e sucessor da coroa.

Wara l-mewt ta’ ommu, Luwigi ħa ħsieb ħutu, speċjalment Ferdinandu Ġejjieni Ferdinand VI ta' Spanja. . .

Fl-età ta’ tlettax-il sena, Louis għaqqad il-ħajja tal-palazz ma’ attivitajiet mundani. Kien iħobb jisraq il-ġonna qrib il-Palácio do Bom Retiro u joħroġ bil-lejl ma’ nies ta’ reputazzjoni ħażina.. Il-prinċep kien jordna lill-qaddejja tiegħu biex ifittxu n-nisa fit-toroq ta’ Madrid; Luís wiret in-natura sesswali ta’ missieru u dejjem kien akkumpanjat mill-qaddej tiegħu Lacotte.. Din il-prattika kompliet anke wara ż-żwieġ tiegħu, prinċipalment biex jitbiegħed minn martu. Dan għamiltu popolari ħafna fost in-nies ta’ Madrid, li dejjem rawh miexi fit-toroq.

Monarki Spanjoli
Ġużeppi I tal-Portugall

Ġużeppi I (6 ta’ Ġunju 1714, Lisbona-24 ta’ Frar 1777)
Kien ir-re tal-Portugall mill-1750 sal-1777, iben Ġwanni V tal-Portugall U minn Maria Ana mill-Awstrija.
warajh bintu Maria I tal-Portugall
Monarki Portugiżi
Twieldu fl-1714
Mietu fl-1777

Twieled f’Lisbona fis-6 ta’ Ġunju, 1714.
Li huwa iben Ġwanni V tal-Portugall  Huwa minn Maria Anna of Austria
L-edukazzjoni tiegħu qattgħet fil-Kattoliċiżmu, kien dilettant kbir tal-opra Taljana.
Miżżewweġ fl-1729 lil Mariana Victoria ta’ Spanja, iż-żwieġ kien irranġat biex jiġġenera trattati bejn il-Portugall u Spanja, oħt Ġużeppi Barbara tal-Portugall iżżewġet lil Ferdinandu ta’ Spanja,Ġejjieni Ferdinandu VI ta’ Spanja

Il-koppja kellha 4 ibniet, l-ebda subien u għalhekk it-tifla l-kbira Maria ġiet rikonoxxuta bħala werriet.

Fil-31 ta’ Lulju 1750, ta’ 36 sena, Ġużeppi sar Re tal-Portugall fit-titlu ta’ Ġużeppi I.
Matul is-27 sena tar-renju tiegħu ħalla l-affarijiet kollha tal-gvern f’idejn il-Markiż de pombal

Ġrajjiet ewlenin fir-renju ta’ Ġużeppi kienu jkunu l-mewt tat-Távoras, l-infiduċja tal-Minas, u fuq kollox it-terremot ta’ Lisbona fl-1 ta’ Novembru, 1755.

Imma r-renju ta’ Ġużeppi mhux biss sfortuna, fir-renju tiegħu jiġi ffirmat it-Trattat ta’ Madrid li fih jitkabbar it-territorju Spanjol u beda wkoll il-kolonjaliżmu fil-Ginea Bissaw
Ġużeppi miet fl-24 ta’ Frar 1777 warajh bintu Marija I tal-Portugall
Hovgården

Hovgården huwa sit arkeoloġiku fil-gżira ta' Adelsö tal-Lag Mälaren fil-Muniċipalità ta' Ekerö fiċ-ċentru-Lvant tal-Iżvezja. Matul Żmien il-Vikingi, iċ-ċentru tal-Wied ta' Mälaren li kien qed jistagħna kien l-insedjament ta' Birka, stabbilit f'nofs is-seklu 8 u abbandunat fl-aħħar tas-seklu 10 fil-gżira ta' Björkö ftit fin-Nofsinhar ta' Adelsö. Hovgården jingħad li kien is-sit li minnu r-rejiet u l-kapijiet irrenjaw fuq iż-żona. Hovgården u Birka saru Sit ta' Wirt Dinji tal-UNESCO fl-1993.

Hovgården jinsab fuq art ċatta fil-Majjistral tal-knisja Rumaneska ta' Adelsö, ikkaratterizzat minn wied dejjaq estiż lejn it-Tramuntana sa moreni miksija bil-foresti. Dawn il-mergħat storiċi ġew ikkultivati fis-seklu 19 u ftit li xejn inbidlu minn dak iż-żmien 'l hawn, kif joħroġ mid-dieher mir-raba' ppreservat tas-seklu 18.

Storja 

L-eqdem fdalijiet arkeoloġiċi ta' Adelsö, li nstabu fit-Tramuntana ta' Hovgården, huma għelieqi bl-oqbra u tumbati funebri ta' Żmien il-Bronż (għall-ħabta tal-1800-500 Q.K.). Milli jidher din il-kultura baqgħet teżisti sa Żmien il-Ħadid (500-800 W.K.), peress li nstabu oqbra mill-parti bikrija ta' dan il-perjodu f'diversi postijiet fl-inħawi. F'Hovgården instabu 124 qabar; l-eqdem mill-aħħar ta' Żmien il-Ħadid tar-Rumani (1-400 W.K.) u l-iktar reċenti mill-bidu tal-Medju Evu (għall-ħabta tal-1050-1520); dan jindika li ż-żona kienet ġiet insedjata b'mod kontinwu f'dan il-perjodu kollu.

Ftit fit-Tramuntana tal-knisja parrokkjali hemm ħames tumbati funebri kbar u tlieta minnhom jissejħu Kungshögar. Bl-Iżvediż, Kung tfisser "Re" u högar, min-Norveġiż Antik haugr, tfisser tumbata jew karretta. X'aktarx li Hovgården kien il-post fejn kien hemm insedjament irjali jew Kungsgård saħansitra minn Żmien il-Vikingi (għall-ħabta tat-800-1050 W.K.). Skavi ta' waħda minn dawn it-tumbati rjali fl-1917 żvelaw il-fdalijiet ta' raġel għani li għex għall-ħabta tad-900 W.K. Ingħata n-nar mimdud f'dgħajsa, liebes ilbies għali iżda mingħajr armi, u akkumpanjat minn żwiemel, baqar u klieb.

Birka, l-eqdem raħal fl-Iżvezja, kien ċentru kummerċjali internazzjonali. Ġie preżunt li l-insedjament irjali f'Hovgården ġie stabbilit bħala l-mezz tar-re biex jikkontrolla lil Birka. Madankollu, filwaqt li Birka ġie abbandunat f'nofs is-seklu 10, l-insedjament irjali milli jidher ma ġiex abbandunat, peress li l-ħaġra runika "U 11" tal-ħabta tal-1070, li jingħad li ġiet imnaqqxa għar-re, tpoġġiet qrib it-tumbati rjali. Kienet parti minn Uppsala öd, network ta' insedjamenti rjali li jappoġġaw lir-Rejiet tal-Iżvezja.

Barra minn hekk, ir-Re Magnus Barnlock ordna li l-kastell l-antik jiġi sostitwit b'palazz tal-brikks, Alsnö hus, fis-snin 70 tas-seklu 13. Fil-palazz ir-re stabbilixxa n-nobbiltà Żvediża permezz tal-Ordinanza ta' Alsnö (Alsnö stadga) fl-1279. Madankollu, il-palazz inqered qabel tmiem dak is-seklu, tħalla mitluq, u Hovgården tilef l-importanza li kellu.

Referenzi 

Żvezja
Siti arkeoloġiċi
Siti ta' Wirt Dinji
Riforma Protestanta

Ir-Riforma Protestanta kienet moviment ewlieni fi ħdan il-Kristjaneżmu tal-Punent fl-Ewropa tas-seklu 16 li ħoloq sfida reliġjuża u politika għall-Knisja Kattolika u b’mod partikolari għall-awtorità papali, li rriżulta minn dawk li kienu pperċepiti bħala żbalji, abbużi u diskrepanzi mill-Knisja Kattolika. Ir-Riforma kienet il-bidu tal-Protestantiżmu u l-qasma tal-Knisja tal-Punent fi Protestantiżmu u dik li llum hija l-Knisja Kattolika Rumana. Huwa wkoll meqjus bħala wieħed mill-ġrajjiet li jfissru t-tmiem tal-Medjuevu u l-bidu tal-perjodu bikri tal-modern fl-Ewropa.

Kristjaneżmu
Protestantiżmu
Medjuevu
Byung-Chul Han

Byung-Chul Han (imwieled fl-1959) huwa filosfu u teorista kulturali imwieled fil-Korea t'Isfel li jgħix fil-Ġermanja. Kien professur fl-Università tal-Arti ta’ Berlin u xi kultant għadu jagħti korsijiet hemmhekk.

Biblijografija 
 Heideggers Herz. Zum Begriff der Stimmung bei Martin Heidegger. Wilhelm Fink, Paderborn 1999.
 Todesarten. Philosophische Untersuchungen zum Tod. Wilhelm Fink, Paderborn 1999.
 Martin Heidegger. UTB, Stuttgart 1999.
 Tod und Alterität. Wilhelm Fink, Paderborn 2002.
 Philosophie des Zen-Buddhismus. Reclam, Stuttgart 2002.
 Was ist Macht. Reclam, Stuttgart 2005.
 Hyperkulturalität: Kultur und Globalisierung. Merve, Berlin 2005. .
 Hegel und die Macht. Ein Versuch über die Freundlichkeit. Wilhelm Fink, Paderborn 2005.
 Gute Unterhaltung. Eine Dekonstruktion der abendländischen Passionsgeschichte. Verlag Vorwerk 8, Berlin 2007.
 Abwesen: Zur Kultur und Philosophie des Fernen Ostens. Merve, Berlin 2007. .
 Duft der Zeit: Ein philosophischer Essay zur Kunst des Verweilens. Transkript 2009.
 Müdigkeitsgesellschaft Matthes & Seitz, Berlin 2010, .
 Shanzhai 山寨 - Dekonstruktion auf Chinesisch. Merve, Berlin 2011, .
 Agonie des Eros. Matthes & Seitz, Berlin 2012, .
 Bitte Augen schließen. Auf der Suche nach einer anderen Zeit. Matthes & Seitz Berlin 2013 ebook, .
 Digitale Rationalität und das Ende des kommunikativen Handelns. Matthes & Seitz Berlin 2013, .
 Im Schwarm. Ansichten des Digitalen. Matthes & Seitz, Berlin 2013, .
 Psychopolitik: Neoliberalismus und die neuen Machttechniken (Essay Collection). S. Fischer Verlag Frankfurt 2014 .
Die Errettung des Schönen. S. Fischer Verlag Frankfurt 2015.
Die Austreibung des Anderen: Gesellschaft, Wahrnehmung und Kommunikation heute. S. Fischer, Berlin, 2016.  .
 Close-Up in Unschärfe. Merve, Berlin 2016. .
 Gute Unterhaltung: Eine Dekonstruktion der abendländischen Passionsgeschichte. Matthes & Seitz, Berlin 2017. 
 Lob der Erde: Eine Reise in den Garten. Ullstein, Berlin 2018. .
 Vom Verschwinden der Rituale: Eine Topologie der Gegenwart. Ullstein, Berlin 2019. .
 Kapitalismus und Todestrieb. Matthes & Seitz, Berlin 2019. .
 Palliativgesellschaft. Schmerz heute. Matthes & Seitz, Berlin 2020. .
 Undinge: Umbrüche der Lebenswelt. Ullstein, Berlin 2021. .

Han, Byung-Chul
Han, Byung-Chul
Nies mill-Korea t'Isfel
Maria Anna tal-Awstrija

Maria Ana Josefa tal-Awstrija (Linz, 7 ta’ Settembru 1683 - Lisbona, 14 ta’ Awwissu 1754) kienet bint l-Imperatur Leopoldu I u t-tielet martu tiegħu, il-Kontessa Leonor Madalena,Kienet oħt Karlu VI tal-Imperu Sagru Ruman Ġermaniku.
Kienet Reġina Konsorti tal-Portugall mill-1708 sal-1750, bħala mart ir-Re D. Ġwanni V tal-Portugall. Tlieta minn uliedu okkupaw it-tron: D. Ġużeppi I tal-Portugall, D. Pietru III, Re-Consort tal-Portugall biż-żwieġ tiegħu,U Barbara tal-Portugall reġina consort ta' Spanja.

Nies Awstrijaċi
Portugall
Twieldu fl-1683
Mietu fl-1754
Madre Paula Odivelas

Madre Paula de Odivelas, isem reliġjuż ta’ Paula Teresa da Silva e Almeida (Lisbona, Santa Justa, 17 ta’ Ġunju, 1701[1] - Odivelas, Odivelas, 22 ta’ April, 1768[2]), kienet soru Portugiża.

Reliġjuża tal-Monasteru ta’ São Dinis f’Odivelas, saret l-iktar dilettant famuża tar-Re D. Ġwanni V tal-Portugal, li magħha kellha diversi tfal, inkluż D. José de Bragança, wieħed mill-“Meninos de Palhavã”.It-traċċa ta 'skandlu għall-passjoni li ispirat is-sovran matul l-imħabba twila.

Nies Portugiżi
Twieldu fl-1701
Mietu fl-1768